pythainlp/thai-wiki-dataset-v4 huggingface dataset:
อี แฮ-อิน (นักร้อง)

อี แฮ-อิน (เกิดวันที่ 4 กรกฎาคม ค.ศ. 1994) เป็นผู้กำกับสร้างสรรค์ นักร้อง และนักแสดงชาวเกาหลีใต้ เธอเคยเป็นผู้เข้าแข่งขันในรายการ พรอดิวซ์ 101 และเป็นสมาชิกของวง ไอ.บี.ไอ ซึ่งเป็นวงเกิร์ลกรุ๊ปที่ก่อตั้งโดย กาเกาเอ็ม ในเดือนสิงหาคม ค.ศ. 2016 ในปี ค.ศ. 2017 เธอได้เข้าร่วมแข่งขันในรายการแข่งขันเกิร์ลกรุ๊ปอีกครั้งในรายการ "ไอดอลสคูล" ปัจจุบันเธอเป็นผู้กำกับสร้างสรรค์ของเกิร์ลกรุ๊ป คิสออฟไลฟ์
อาชีพ.
ในปี ค.ศ. 2019 หลังจากเกิดการสอบสวนประเด็นการโกงผลคะแนนในรายการของสถานีโทรทัศน์ เอ็มเน็ต พ่อของ อี ได้กล่าวอ้างผ่านแฟนไซต์ของเธอว่า CJ ENM ได้เสนอให้เธอเซ็นสัญญากับบริษัทในเครือของพวกเขาระหว่างการออดิชั่น โดยบอกว่าเพื่อให้เธอสามารถเดบิวต์ได้หลังจากถูกคัดออก ซึ่งเธอก็ได้ทำตามเพราะกลัวว่าจะไม่ได้รับการคัดเลือกให้เข้าร่วม "ไอดอลสคูล" อย่างไรก็ตาม หลังจากที่เธอถูกคัดออก CJ ENM ไม่ได้ติดตามเรื่องต่อ และเธอไม่สามารถเซ็นสัญญากับบริษัทอื่นได้ ในการตอบสนอง CJ ENM ได้ออกมาขอโทษ หลังจากมีข่าวนี้ อี ได้เปิดเผยบน อินสตาแกรม และในรายการ "PD Note" เกี่ยวกับสภาพการทำงานที่ไม่ดีที่เธอและผู้เข้าแข่งขันคนอื่น ๆ ต้องเผชิญ
เมื่อวันที่ 12 พฤษภาคม ค.ศ. 2023 มีการเปิดเผยว่า แฮอิน เป็นผู้กำกับสร้างสรรค์ของเกิร์ลกรุ๊ปวงใหม่ของ S2 Entertainment ชื่อว่า คิสออฟไลฟ์ ซึ่งนักร้องชาวไทยและผู้เข้าแข่งขัน ไอดอลสคูล นัตตี้ ก็จะเป็นสมาชิกในวงนี้ด้วย แฮอิน ได้แสดงความขอบคุณที่ได้เป็นส่วนหนึ่งของโปรเจกต์นี้และขอบคุณทุกคนที่ให้การสนับสนุน
ซาโตโช

ซาโตโช  เป็นเมืองที่ตั้งอยู่ในอำเภออาซากูจิ จังหวัดโอกายามะ ประเทศญี่ปุ่น มีขนาดพื้นที่ มีจำนวนประชากร ณ วันที่ 1 กรกฎาคม ค.ศ. 2024 ประมาณ 10,731 คน มีความหนาแน่นของประชากร 877 คนต่อตารางกิโลเมตร
ภูมิศาสตร์.
ซาโตโชตั้งอยู่ทางตะวันตกเฉียงใต้ของจังหวัดโอกายามะ พื้นที่ตอนกลางและตะวันตกเฉียงเหนือของเมืองค่อนข้างเป็นพื้นที่ราบเรียบ ส่วนพื้นที่ที่เหลือเป็นป่าเขา
ภูมิอากาศ.
ซาโตโชมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") โดยมีฤดูร้อนที่อบอุ่น และฤดูหนาวที่เย็นสบาย อุณหภูมิเฉลี่ยทั้งปีในซาโตโชอยู่ที่ 15.6 °C ปริมาณน้ำฝนเฉลี่ยทั้งปีอยู่ที่ 1,289 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนกรกฎาคมอยู่ที่ประมาณ 27.1 °C และต่ำสุดในเดือนมกราคมอยู่ที่ประมาณ 4.9 °C
สถิติประชากร.
ตามข้อมูลสำมะโนประชากรของญี่ปุ่น ประชากรของซาโตโชเพิ่มขึ้นในช่วง 60 ปีที่ผ่านมา
ประวัติศาสตร์.
พื้นที่ที่เป็นซาโตโชในปัจจุบัน เดิมเป็นส่วนหนึ่งของแคว้นในอดีตที่ชื่อ แคว้นบิตจู หลังจากการปฏิรูปเมจิ ได้มีการจัดตั้งหมู่บ้านซาโตมิ  และหมู่บ้านชินโจ  ซึ่งเป็นการจัดตั้งในระบบเทศบาลเมื่อวันที่ 1 เมษายน ค.ศ. 1889 โดยขึ้นกับอำเภออาซากูจิ จังหวัดโอกายามะ หมู่บ้านทั้งสองได้ควบรวมกันเมื่อวันที่ 1 เมษายน ค.ศ. 1905 เพื่อจัดตั้งเป็นหมู่บ้านซาโตโช ต่อมาได้รับการยกฐานะเป็นเมืองซาโตโชเมื่อวันที่ 1 มิถุนายน ค.ศ. 1950 และใน ค.ศ. 2005 เมืองซาโตโชปฏิเสธที่จะรวมเข้ากับเมืองใกล้เคียง ได้แก่ คาโมงาตะและโยริชิมะ เพื่อจัดตั้งเป็นนครอาซากูจิ
การเมืองการปกครอง.
เมืองซาโตโชมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเมืองระบบสภาเดียวซึ่งประกอบด้วยสมาชิก 10 คน ในแง่ของการเมืองระดับจังหวัด เมืองซาโตโชกับนครอาซากูจิรวมกันเป็นเขตเลือกตั้งที่ให้สมาชิกสภาจังหวัดโอกายามะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 3 จังหวัดโอกายามะ ในการเลือกตั้งสมาชิกสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
กิจกรรมทางเศรษฐกิจหลักของซาโตโชคือการเกษตรและการแปรรูปอาหาร นอกจากนี้ ยาและอิเล็กทรอนิกส์ก็มีความสำคัญทางเศรษฐกิจด้วยเช่นกัน เนื่องจากอยู่ใกล้กับนครคูราชิกิและนครฟูกูยามะ เมืองนี้จึงกลายเป็นเมืองที่อยู่อาศัยสำหรับผู้ที่สัญจรไปกลับที่ทำงานในเมืองมากขึ้น
การศึกษา.
เมืองซาโตโชมีโรงเรียนของรัฐเป็นโรงเรียนในสังกัดเทศบาล ได้แก่ โรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง โดยไม่มีโรงเรียนมัธยมศึกษาตอนปลาย
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนนทบุรี และอำเภอปากเกร็ด (เฉพาะตำบลบางตลาด)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางกรวย, อำเภอบางใหญ่, อำเภอไทรน้อย, อำเภอบางบัวทอง และอำเภอปากเกร็ด (ยกเว้นตำบลบางตลาด)
ตราสัญลักษณ์

ตราสัญลักษณ์ หรือ โลโก (logo ย่อจาก logotype มาจากกรีกโบราณ 'λόγος (lógos) หมายถึง "คำ, คำพูด", และ 'τύπος (túpos) หมายถึง "เครื่องหมาย, รอยประทับ") คือเครื่องหมายกราฟิกส์ ภาพสัญลักษณ์ หรือสัญลักษณ์ ที่ใช้เพื่อช่วยและประชาสัมพันธ์เอกลักษณ์ทางสาธารณะและการรู้จำ อาจมีลักษณะเป็นนามธรรมหรือการออกแบบรูปลักษณ์หรือมีตัวอักษรของชื่อปรากฏในลักษณะโลโกตัวอักษร (wordmark)
ในพจนานุกรมออนไลน์ของดักลาส ฮาร์เปอร์ ระบุว่า คำว่า "โลโก" มีใช้ใน ค.ศ. 1937 "ซึ่งอาจย่อมาจากคำว่า โลโกแกรม"
ภาพ

ภาพ คือการแสดงให้เห็นได้ด้วยตา ภาพอาจมีในแบบสองมิติ เช่น การวาดเส้น จิตรกรรม หรือภาพถ่าย หรืออีกแบบคือภาพสามมิติ เช่น การแกะสลักหรือประติมากรรม ภาพอาจแสดงโดยสื่ออื่นอย่างเช่น เครื่องฉายบนพื้นผิว การเคลื่อนไหวของสัญญาณอิเล็กทรอนิกส์ การแสดงผลดิจิทัล สามารถจำลองผ่านอุปกรณ์อย่างกล้องถ่ายรูป เครื่องพิมพ์ หรือเครื่องถ่ายเอกสาร ภาพยังสามารถเคลื่อนไหวผ่านขั้นตอนทางกายภาพหรือดิจิทัล
ในการประมวลผลสัญญาณ ภาพแสดงผ่านแอมพลิจูดของสี
ผ้าคลุมดิน

ผ้าคลุมดิน (หรือที่เรียกว่า หรือ) เป็นวัสดุสิ่งทอที่ใช้ในการควบคุมวัชพืชโดยยับยั้งไม่ให้วัชพืชได้รับแสงแดดโดยทั่วไปแล้ว ผ้าคลุมดินจะถูกวางไว้รอบ ๆ พืชที่ต้องการปลูกและปกคลุมพื้นที่ที่ไม่ต้องการให้มีพืชอื่น ๆ ขึ้น วัสดุผ้าคลุมดินสามารถทำจากเส้นใยสังเคราะห์หรือวัสดุอินทรีย์ ซึ่งบางครั้งอาจมาจากวัสดุรีไซเคิล
เมื่อผ้าคลุมดินถูกวางไว้ใต้ชั้นดินหรือคลุมด้วยวัสดุอื่น ๆ เช่น ปุ๋ยหมัก ผ้าคลุมดินมักไม่สามารถป้องกันการงอกของวัชพืชได้อย่างมีประสิทธิภาพ เนื่องจากวัชพืชสามารถเติบโตผ่านหรือเหนือผ้าคลุมดินได้ และเมื่อวัชพืชเจริญเติบโตขึ้นมาแล้ว จะเป็นเรื่องยากที่จะกำจัดออกอย่างสมบูรณ์ นอกจากนี้ ผ้าคลุมดินยังขัดขวางการเข้าสู่ดินของสารอาหารจากพื้นผิว
ผ้าคลุมดินช่วยป้องกันไม่ให้หินที่วางอยู่ด้านบนจมลงไปในดินด้านล่าง ซึ่งทำให้พื้นผิวมีความมั่นคงสำหรับทางเดินหรือคุณสมบัติตกแต่งต่าง ๆ อีกทั้งยังช่วยรักษาความชื้นที่จำเป็นสำหรับการเจริญเติบโตของพืชในดินด้านล่างอีกด้วย
การจุดไฟเผาตัวเอง

การเผาตัวเอง หรือ การจุดไฟเผาตัวเอง  เป็นการกระทำที่มักทำไปในฐานะการประท้วงหรือเพื่อสละชีพเพื่อความเชื่อ มักมีเป้าหมายทางการเมืองหรือทางศาสนา เนื่องด้วยธรรมชาติของการฆ่าตัวตายด้วยวิธีนี้ซึ่งมีความน่ากลัวและทารุณ วิธีการนี้มักถือเป็นการประท้วงวิธีที่สุดขั้วมากที่สุดวิธีหนึ่ง ในการจุดไฟเผาตัวเอง บ่อยครั้งมักมีการเพิ่มสารเร่งไฟไปด้วย เมื่อรวมกับธรรมชาติของผู้กระทำการจุดไฟเผาตนเองที่ไม่ปฏิเสธที่จะโดนไฟลุกลาม มักทำให้เกิดเพลิงไหม้ที่ลุกลามมากกว่าปกติ 
มีการบรรยายถึงการจุดไฟเผาตนเองว่าเป็นการกระทำที่เจ็บปวดอย่างมาก เมื่อการลุกไหม้ดำเนินไปปลายประสาทจะเริ่มถูกเผาไหม้ และทำให้สูญเสียความรู้สึกในส่วนที่ถูกไฟเผาไปในที่สุด การเสียชีวิตสามารถเกิดขึ้นได้ขณะไฟยังลุกอยู่ ซึ่งสามารถเป็นได้จากการหายใจเอาอากาศที่ร้อน ผลิตภัณฑ์จากการสันดาป และเปลวเพลิงเข้าไป เมื่อการเผาไหม้กินพื้นที่ของพื้นผิวร่างกายมากกว่า 25% ร่างกายจะตอบสนองโดยการอักเสบต่อการสูญเสียของเหลวและเลือดซึ่งสามารถนำไปสู่ภาวะช็อกและเสียชีวิตได้หากไม่ได้รับการรักษาในสถานพยาบาลสำหรับผู้ป่วยผิวหนังไหม้ภายใน 4 ชั่วโมง อัตราการรอดชีวิตอยู่ที่ 50% ในกรณีที่ผิวหนังไหม้น้อยกว่า 80% และอายุน้อยกว่า 40 ปี และหากผิวหนังไหม้ไปมากกว่า 80% อัตราการรอดชีวิตจะลดลงถึง 20%
รายชื่อสถานที่ที่ตั้งชื่อตามพระนามของพระมหากษัตริย์ไทย

บทความนี่รวบรวมสถานที่ที่ตั้งชื่อตามพระนามของพระมหากษัตริย์ไทย ทุกรัชกาล ทุกราชวงศ์ ในทุกราชธานี
อาณาจักรรัตนโกสินทร์.
ราชวงศ์จักรี.
พระบาทสมเด็จพระพุทธยอดฟ้าจุฬาโลกมหาราช.
พระปรมาภิไธย "พระพุทธยอดฟ้าจุฬาโลก" 
พระบาทสมเด็จพระรามาธิบดี
ราชทินนาม "สมเด็จเจ้าพระยามหากษัตริย์ศึก" 
พระบาทสมเด็จพระพุทธเลิศหล้านภาลัย.
พระปรมาภิไธย "พระพุทธเลิศหล้านภาลัย" 
พระบาทสมเด็จพระรามาธิบดี
พระนามกรม เจ้าฟ้ากรมหลวงอิศรสุนทร
พระบาทสมเด็จพระนั่งเกล้าเจ้าอยู่หัว.
พระปรมาภิไธย "พระนั่งเกล้าเจ้าอยู่หัว" 
พระบาทสมเด็จพระรามาธิบดี
พระราชสมัญญานาม "พระมหาเจษฎาราชเจ้า" 
พระนามกรม "กรมหมื่นเจษฎาบดินทร์" 
พระราชสัญลักษณ์ "พระราชโอรสในพระบาทสมเด็จพระพุทธเลิศหล้านภาลัย" 
พระบาทสมเด็จพระจอมเกล้าเจ้าอยู่หัว.
พระปรมาภิไธย "พระจอมเกล้าเจ้าอยู่หัว" 
พระบาทสมเด็จพระรามาธิบดี
พระบรมนามาภิไธย "เจ้าฟ้ามหามกุฎ" 
พระบาทสมเด็จพระจุลจอมเกล้าเจ้าอยู่หัว.
พระปรมาภิไธย "พระจุลจอมเกล้าเจ้าอยู่หัว" 
พระบาทสมเด็จพระรามาธิบดี
พระบรมนามาภิไธย "เจ้าฟ้าจุฬาลงกรณ์" 
พระราชสมัญญานาม "พระปิยมหาราช" 
พระนามกรม "กรมขุนพินิตประชานาถ" 
พระนามกรม "กรมหมื่นพิฆเนศวรสุรสังกาศ" 
พระราชสัญลักษณ์ รัชกาลที่ 5
พระนามอื่นๆ
พระบาทสมเด็จพระมงกุฎเกล้าเจ้าอยู่หัว.
พระปรมาภิไธย "พระมงกุฎเกล้าเจ้าอยู่หัว" 
พระบาทสมเด็จพระรามาธิบดี
พระบรมนามาภิไธย "เจ้าฟ้าวชิราวุธ" 
พระราชสัญลักษณ์ "สมเด็จพระยุพราช" 
พระนามกรม "กรมขุนเทพทวาราวดี" 
พระนามแฝง "ศรีอยุธยา" 
พระบาทสมเด็จพระปกเกล้าเจ้าอยู่หัว.
พระปรมาภิไธย "พระปกเกล้าเจ้าอยู่หัว" 
พระบาทสมเด็จพระรามาธิบดี
พระบรมนามาภิไธย "เจ้าฟ้าประชาธิปกศักดิเดชน์" 
พระนามกรม "กรมหลวงสุโขทัยธรรมราชา" 
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร.
พระปรมาภิไธย "อานันทมหิดล" 
พระบาทสมเด็จพระรามาธิบดี
พระปรมาภิไธย อปร
พระบาทสมเด็จพระมหาภูมิพลอดุลยเดชมหาราช บรมนาถบพิตร.
พระปรมาภิไธย "ภูมิพลอดุลยเดช" 
พระบาทสมเด็จพระรามาธิบดี
พระราชสัญลักษณ์ รัชกาลที่ 9
พระนามอื่นๆ
พระบาทสมเด็จพระวชิรเกล้าเจ้าอยู่หัว.
พระบรมนามาภิไธย"เจ้าฟ้าวชิราลงกรณ" 
พระอิสริยยศ "สมเด็จพระบรมโอรสาธิราช สยามมกุฎราชกุมาร" 
พระราชสัญลักษณ์ "รัชกาลที่ 10" 
พระราชสัญลักษณ์ "สมเด็จพระยุพราช" 
พระนามอื่นๆ
วิกฤตการณ์ชาวพุทธ

วิกฤตการณ์ชาวพุทธ (Buddhist crisis) เป็นช่วงเวลาของความตึงเครียดทางการเมืองและศาสนาในประเทศเวียดนามใต้ระหว่างเดือนพฤษภาคม ค.ศ. 1963 ที่ประกอบด้วยการก่อการกดขี่โดยรัฐบาลเวียดนามใต้และการรวมตัวต่อต้านจากพุทธศาสนิกชนและพระสงฆ์ในเวียดนามใต้ที่นำโดยพระสงฆ์เป็นส่วนใหญ่
วิกฤตการณ์นี้ทวีความรุนแรงขึ้นหลังการกราดยิงพลเมืองไร้อาวุธ 8-9 รายที่กำลังประท้วงคำสั่งห้ามแขวนธงฉัพพรรณรังสีในเมืองเว้ระหว่างวันวิสาขบูชา วิกฤตการณ์สิ้นสุดลงจากการรัฐประหารในเดือนพฤศจิกายน ค.ศ. 1963 โดยกองทัพสาธารณรัฐเวียดนาม (ARVN) และการจับกุมและลอบสังหารโง ดิ่ญ เสี่ยม ในวันที่ 2 พฤศจิกายน ค.ศ. 1963
ลำดับเหตุการณ์ที่สำคัญในระหว่างวิกฤตการณ์เริ่มต้นที่เหตุกราดยิงวันวิสาขบูชาในเว้, การโจมตีเมืองเว้ด้วยอาวุธเคมี, เหตุตะลุมบอนดับเบิลเซเวนเดย์, การจุดไฟเผาตนเองจนมรณภาพของภิกษุ ทิก กว๋าง ดึ๊ก ในกลางกรุงไซ่ง่อน, การบุกโจมตีวัดซ้าเหลิ่ยในไซ่ง่อน และสิ้นสุดที่การรัฐประหารที่มีสหรัฐหนุนหลัง
ภูมิหลัง.
เวียดนามใต้เป็นประเทศที่ประชากรส่วนใหญ่เป๋นพุทธศาสนิกชน คิดเป็น 70-90% ของประชากรในปี 1693 ประธานาธิบดี โง ดิ่ญ เสี่ยม มีนโยบายที่สนับสนุนชาวโรมันคาทอลิกและกีดกันชาวพุทธจำนวนมาก เสี่ยมในฐานะสมาชิกของชุมชนคาทอลิกซึ่งเป็นชนกลุ่มน้อยทางศาสนา นำพารัฐบาลที่มีความโน้มเอียงเอื้อประโยชน์ต่อชาวคาทอลิกทั้งในการเลื่อนขั้นในหน่วยงานบริการสาธารณะและกองทัพ ไปจนถึงการจัดสรรที่ดิน การเอื้อประโยขน์ทางธุรกิจและภาษี เสี่ยมเคยกล่าวกับผู้นำการทหารคนหนึ่งซึ่งเป็นชาวพุทธโดยไม่รู้ตัวว่า "ให้แต่งตั้งเจ้าหน้าที่ชาวคาทอลิกในตำแหน่งที่มีความสุ่มเสี่ยงสูง พวกเขาล้วนเป็นที่วางใจได้" เจ้าหน้าที่ในกองทัพ ARVN จำนวนมากเปลี่ยนศาสนาเป็นคาทอลิกเพราะเชื่อว่ามีความสำคัญต่อสายทางอาชีพของตน หลายคนถูกปฏิเสธการเลื่อนตำแหน่งจนกว่าจะเปลี่ยนศาสนา นอกจากนี้ กองกำลังตามหมู่บ้านยังได้รับการจัดสรรอาวุธเพื่อรับมือกับกองกำลังของเวียดกง เฉพาะแต่หมู่บ้านที่เป็นคาทอลิก นักบวชคาทอลิกบางคนมีกองทัพส่วนตัว ในขณะที่การบังคับเปลี่ยนศาสนาและการโจมตีวัดพุทธมีเกิดขึ้นบ้างในบางพื้นที่ บางหมู่บ้านยังต้องเปลี่ยนศาสนากันทั้งหมู่บ้านเพื่อไม่ให้ตนถูกเสี่ยมบังคับย้ายที่อยู่และเพื่อรับความช่วยเหลือต่าง ๆ
ห้องสมุดสาธารณะเทศบาลกาซา

ห้องสมุดสาธารณะเทศบาลกาซา  เป็นเครือข่ายห้องสมุดที่ประกอบด้วยห้องสมุด 3 แห่ง ซึ่งสังกัดเทศบาลนครกาซา ห้องสมุดสาธารณะตั้งอยู่ในนครกาซา ตรงข้ามกับศูนย์วัฒนธรรมเด็กอัลกอฏาน  บนถนนอัลวะห์ดะฮ์  รัฐปาเลสไตน์ ถือเป็นสถานที่สำคัญทางวัฒนธรรมที่โดดเด่นแห่งหนึ่งในนครกาซา ให้บริการแก่ทุกภาคส่วนของสังคมปาเลสไตน์ ห้องสมุดปิดทำการในเดือนพฤศจิกายน พ.ศ. 2566 เนื่องด้วยผลกระทบจากสงครามอิสราเอล–ฮะมาส
การใช้บริการ.
ห้องสมุดตั้งอยู่ในใจกลางนครกาซา ริมถนนอัลวะห์ดะฮ์ ทางตะวันออกของทางแยกเฎาะบัยฏ์ (อาคารอัลญะวะฮ์เราะฮ์ &hairsp;) เปิดทำการทุกวัน ยกเว้นวันศุกร์ ตั้งแต่แปดนาฬิกาถึงสิบหกนาฬิกา สามารถสมัครใช้บริการห้องสมุดและเป็นสมาชิกเพื่อยืมหนังสือและส่งคืนในภายหลังตามที่ห้องสมุดกำหนด การสมัครสมาชิกใช้บัตรประจำตัวที่มีรูปถ่าย และรูปถ่ายอีกสองใบ รวมทั้งต้องชำระค่าธรรมเนียมจำนวน 20 เชเกลอิสราเอล และจะมีค่าธรรมเนียมในการต่ออายุทุกปีครั้งละ 10 เชเกล สามารถยืมหนังสือได้ครั้งละ 3 เล่ม
ประวัติ.
ในเดือนเมษายน พ.ศ. 2539 เอาน์ ซะอ์ดี อัชชะวา  นายกเทศมนตรีนครกาซาได้แสดงความปรารถนาส่วนตัวและความปรารถนาของเทศบาลในการจัดตั้งห้องสมุดสาธารณะในนครกาซาเพื่อให้บริการแก่คนทุกกลุ่มและทุกภาคส่วนของสังคม ดังนั้นจึงได้มีการลงนามข้อตกลงระหว่างเทศบาลและสภาอารยธรรมของเมืองเดิงแกร์กของฝรั่งเศส โดยตัวแทนคือมีแชล แดลบาร์  เพื่อจัดหาเงินทุนสำหรับโครงการห้องสมุดเทศบาลนครกาซา เนื่องจากเมืองเดิงแกร์กมีเครือข่ายห้องสมุดที่ยอดเยี่ยม
เครือข่ายห้องสมุดเทศบาลนครกาซา.
ในเขตเทศบาลนครกาซาประกอบด้วยห้องสมุด 3 แห่ง ได้แก่
ห้องสมุดสาธารณะเทศบาลนครกาซา.
ห้องสมุดประกอบด้วยอาคารสองชั้นและชั้นใต้ดิน มีพื้นที่ทั้งหมดประมาณ 1,410 ตร.ม. พนักงานของเทศบาลนครกาซาแปดคนได้รับมอบหมายให้ไปปฏิบัติภารกิจที่ฝรั่งเศสเพื่อเรียนรู้วิธีการทางเทคนิคล่าสุดสำหรับการจัดการห้องสมุดสาธารณะ เทคโนโลยีสมัยใหม่ สื่อ และวิธีการที่ทันสมัยในการบริการประชาชน ห้องสมุดแห่งนี้ได้เปิดอย่างเป็นทางการเมื่อวันที่ 1 กรกฎาคม พ.ศ. 2542 ปัจจุบันมีหนังสือมากกว่า 22,000 เล่มในหลายภาษา
ห้องสมุดดัยอานา ตะมารี ศะบาฆ.
ตั้งอยู่ในศูนย์วัฒนธรรมเราะชาด อัชชะวา  ซึ่งเปิดทำการก่อนห้องสมุดสาธารณะ โดยศูนย์วัฒนธรรมจัดตั้งขึ้นในปี พ.ศ. 2531 โดยได้รับเงินทุนและอุปกรณ์ที่จำเป็นจากนักธุรกิจชาวปาเลสไตน์ ฮัสซีบ ศะบาฆ  ซึ่งเสียชีวิตในปี พ.ศ. 2553 เขาตั้งชื่อห้องสมุดตามชื่อภรรยาของเขา ดัยอานา ตะมารี ศะบาฆ  เพื่อเป็นเกียรติแก่เธอภายหลังการเสียชีวิต ห้องสมุดมีพื้นที่ประมาณ 600 ตารางเมตร ให้บริการแก่ทุกภาคส่วนของสังคม และปัจจุบันห้องสมุดมีหนังสือมากกว่า 20,000 เล่มในภาษาอาหรับและภาษาอังกฤษ
ห้องสมุดศูนย์วัฒนธรรมโฮลส์.
ห้องสมุดแห่งนี้เป็นห้องสมุดที่เน้นให้บริการเด็ก ๆ และตั้งอยู่ในศูนย์วัฒนธรรมโฮลส์  ห้องสมุดแห่งนี้มีส่วนให้ความรู้และห้องปฏิบัติการอินเทอร์เน็ตที่ใช้จัดหลักสูตรฝึกอบรมและให้ความรู้หลายหลักสูตร
ทรัพยากรห้องสมุด.
ห้องสมุดมีทรัพยากรประมาณ 25,000 รายการในหลายภาษา ได้แก่ ภาษาอาหรับ ภาษาอังกฤษ ภาษาฝรั่งเศส และภาษาเยอรมัน ทรัพยากรเหล่านี้ได้แก่ วัสดุตีพิมพ์เช่น หนังสือและวารสาร วัสดุไม่ตีพิมพ์ ทรัพยากรโสตทัศนูปกรณ์เช่น แถบบันทึกวีดิทัศน์ และวัสดุอิเล็กทรอนิกส์เช่น ซีดีรอม
บริการห้องสมุด.
ห้องสมุดมีบริการต่าง ๆ มากมาย เช่น บริการถ่ายเอกสาร บริการค้นหาอัตโนมัติเพื่ออำนวยความสะดวกในการค้นคว้าสำหรับผู้อ่าน และบริการสื่อโสตทัศน์
เทคนี้ที่ผมถ่าย เป็นเรื่องน่าอายที่เธอไม่คัท

เทคนี้ที่ผมถ่าย เป็นเรื่องน่าอายที่เธอไม่คัท (ญี่ปุ่น: 恥じらう君が見たいんだ, โรมาจิ: Hajirau Kimi ga Mitainda) เป็นซีรีส์มังงะบนเว็บของญี่ปุ่นที่เขียนและวาดภาพประกอบโดยราคุเระ อุมาโกเมะ เรื่องนี้ได้รับการตีพิมพ์เป็นตอนบนเว็บ "YanMaga" ของโคดันชะมาตั้งแต่เดือนมกราคม พ.ศ. 2564
สื่อสิ่งพิมพ์.
"เทคนี้ที่ผมถ่าย เป็นเรื่องน่าอายที่เธอไม่คัท"เขียนและวาดภาพประกอบโดยราคุเระ อุมาโกเมะ ได้เริ่มเผยแพร่บนเว็บ "YanMaga" ของโคดันชะเมื่อวันที่ 15 มกราคม พ.ศ. 2564 โคดันชะได้รวบรวมตอนต่างๆ ทำการตีพิมพ์เป็นเล่ม(ทังโกบง) โดยเล่มแรกวางจำหน่ายเมื่อวันที่ 19 กรกฎาคม พ.ศ. 2564 ณ วันที่ 18 มีนาคม พ.ศ. 2568 มีการวางจำหน่ายไปแล้วจำนวน 10 เล่ม ได้รับการแปลและตีพิมพ์เป็นภาษาไทยโดยเฟิร์ส เพจ โปร
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 19 กรกฎาคม พ.ศ. 2564</td><td></td><td>24 มีนาคม พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 20 ตุลาคม พ.ศ. 2564</td><td></td><td>28 มิถุนายน พ.ศ. 2566</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 18 กุมภาพันธ์ พ.ศ. 2565</td><td></td><td>11 ตุลาคม พ.ศ. 2566</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 20 กรกฎาคม พ.ศ. 2565</td><td></td><td>7 มีนาคม พ.ศ. 2567</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 19 มกราคม พ.ศ. 2566</td><td></td><td>22 มีนาคม พ.ศ. 2567</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 20 มิถุนายน พ.ศ. 2566</td><td></td><td>22 มีนาคม พ.ศ. 2567</td><td></td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 20 ธันวาคม พ.ศ. 2566</td><td></td><td>23 มีนาคม พ.ศ. 2568</td><td></td></tr>
<tr style="text-align: center;"><th scope="row" id="vol8" style="text-align: center; font-weight: normal; background-color: transparent;">8</th></td><td> 19 มิถุนายน พ.ศ. 2567</td><td></td><td>25 มีนาคม พ.ศ. 2568</td><td></td></tr>
<tr style="text-align: center;"><th scope="row" id="vol9" style="text-align: center; font-weight: normal; background-color: transparent;">9</th></td><td> 20 พฤศจิกายน พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol10" style="text-align: center; font-weight: normal; background-color: transparent;">10</th></td><td> 18 มีนาคม พ.ศ. 2568</td><td></td><td>—</td><td>—</td></tr>
</table>
ปิยะราษฎร์ ลาจังหรีด

ปิยะราษฎร์ ลาจังหรีด ชื่อเล่น ซัน (18 กันยายน พ.ศ. 2534 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งแบ็กซ้ายให้แก่บางกอก ในศึกไทยลีก 2
หลี่ จื่อเจีย

หลี่ จื่อเจีย #เปลี่ยนทาง (เกิดวันที่ 29 มีนาคม ค.ศ. 1998) เป็นผู้เล่นแบดมินตันชาวมาเลเซีย เขาได้รับการยกย่องเป็นหนึ่งในผู้เล่นที่ดีที่สุดในประเภทชายเดี่ยวรุ่นปัจจุบันจากการตบลูก โดยเฉพาะการตบแบ็กแฮนด์ ความคล่องตัวทางร่างกาย ความเร็ว และปฏิกิริยาตอบสนอง เขาได้รับเหรียญทองสาขาชายเดี่ยวในซีเกมส์ 2019 และชนะตำแหน่งบีดับเบิลยูเอฟซูเปอร์ 1000 ครั้งแรกในออลอิงแลนด์โอเพน 2021 หลี่ชนะเลิศในแบดมินตันชิงแชมป์เอเชีย 2022 สาขาชายเดี่ยว เขาได้เหรียญทองแดงในโอลิมปิกฤดูร้อน 2024 หลังเอาชนะลักษยา เซน ผู้เล่นจากอินเดียด้วยคะแนน 13-21, 21-16 และ 21-11 กลายเป็นชาวมาเลเซียคนที่สามที่ชนะรางวัลโอลิมปิกสาขาชายเดี่ยวหลังจากดาตุก ราชิด ซีเด็ก กับดาตุก วีรา หลี่ จงเหว่ย์
ชีวิตช่วงต้น.
หลี่ จื่อเจียเกิดที่อาโลร์เซอตาร์ รัฐเกอดะฮ์ จากพ่อแม่มาเลเซียเชื้อสายจีน Lee Chee Hin กับ Leow Siet Peng ทั้งคู่เป็นครูในโรงเรียนและอดีตนักบาสเกตบอลทีมชาติ เขาเริ่มเล่าแบดมินตันตอนอายุ 6 ขวบผ่านทางพ่อแม่ 6 ตอนแรเขาเรียนที่โรงเรียนประถมศึกษา Keat Hwa ที่อาโลร์เซอตาร์ รัฐเกอดะฮ์ เนื่องจากผลงานในการแข่งขันรุ่นอายุต่ำกว่า 12 ปี ทำให้เขาได้เข้าเรียนที่โรงเรียนกีฬาบูกิตจาลิล
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสิงห์บุรีทั้งจังหวัด
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
กองหินลีย็องกูร์

กองหินลีย็องกูร์  รู้จักกันในชื่อภาษาเกาหลีว่า ทกโด  หรือในภาษาญี่ปุ่นว่า ทาเกชิมะ เป็นกลุ่มเกาะเล็กในทะเลญี่ปุ่นระหว่างคาบสมุทรเกาหลีกับหมู่เกาะญี่ปุ่นที่อยู่ภายใต้การบริหารของเกาหลีใต้ กองหินลีย็องกูร์ประกอบด้วยเกาะเล็กหลัก 2 แห่ง และหินขนาดเล็ก 35 แห่ง พื้นที่ผิวทั้งหมดของเกาะเล็กอยู่ที่ และบริเวณที่สูงที่สุดบนเกาะเล็กตะวันตกอยู่ที่ [] กองหินลีย็องกูร์ตั้งอยู่ในพื้นที่แหล่งประมงอันอุดมสมบูรณ์ที่อาจมีแก๊สธรรมชาติจำนวนมาก ชื่อ "กองหินลีย็องกูร์" ในภาษาอังกฤษมีที่มาจากชื่อเรือ ซึ่งเป็นเรือล่าวาฬฝรั่งเศสที่เกือบชนเข้ากับหินเหล่านี้ใน ค.ศ. 1849
ในขณะที่เกาหลีใต้ควบคุมเกาะเล็ก ญี่ปุ่นมีข้อพิพาทความเป็นอธิปไตยเหนือเกาะเล็กเหล่านี้ เกาหลีเหนือก็อ้างสิทธิ์ดินแดนนี้ด้วย เกาหลีใต้จัดให้อยู่ในหมู่บ้านทกโด เมืองอุลลึง อำเภออุลลึง จังหวัดคย็องซังเหนือ ส่วนทางญี่ปุ่นจัดให้อยู่ในโอกิโนชิมะ อำเภอโอกิ จังหวัดชิมาเนะ
ภูมิศาสตร์.
กองหินลีย็องกูร์ประกอบด้วยเกาะเล็ก 2 เกาะและหินโดยรอบจำนวนมาก เกาะเล็กหลักสองเกาะที่มีชื่อว่า "ซอโด" (เกาหลี: ; ฮันจา: , "เกาะตะวันตก") กับ "ทงโด" ("เกาะตะวันออก") ในภาษาเกาหลี และ "โอจิมะ" (男島, "เกาะชาย") กับ "เมจิมะ" (女島, "เกาะหญิง") ในภาษาญี่ปุ่น อยู่ห่างกัน เกาะตะวันตกมีขนาดใหญ่กว่า โดยมีฐานกว้างกว่าและยอดเขาสูงกว่า ส่วนเกาะตะวันออกมีพื้นที่ใช้งานได้เยอะกว่า
เมื่อรวมกันแล้ว มีเกาะเล็กและพืดหินใต้น้ำประมาณ 90 แห่ง[]
ลูดา (นักร้อง)

อี ลู-ดา (เกิดเมื่อวันที่ 6 มีนาคม ค.ศ. 1997), รู้จักกันในนาม ลูดา เป็นนักร้องและนักแสดงชาวเกาหลีใต้ เธอเป็นสมาชิกของวงเกิร์ลกรุ๊ปเกาหลีใต้ คอสมิกเกิลส์์
อาชีพ.
2016–ปัจจุบัน: การเดบิวต์กับ คอสมิกเกิลส์, อูจูมีกิ และกิจกรรมเดี่ยว.
ลูดาได้รับการเปิดตัวเป็นสมาชิกของ คอสมิกเกิลส์ และ 'Natural Unit' เมื่อวันที่ 31 ธันวาคม ค.ศ. 2015#เปลี่ยนทาง คอสมิกเกิลส์ เดบิวต์เมื่อวันที่ 25 กุมภาพันธ์ ค.ศ. 2016 ด้วยการปล่อย อีพี เดบิวต์ของพวกเขา "Would You Like?" ซึ่งรวมถึงซิงเกิลหลัก "Mo Mo Mo" และ "Catch Me"
เมื่อวันที่ 2 พฤษภาคม ค.ศ. 2018 สตาร์ชิปเอนเตอร์เทนเมนต์ และ Fantagio ได้ร่วมมือกันก่อตั้งยูนิตพิเศษที่มีสมาชิกสี่คนชื่อว่า อูจูมีกิ ซึ่งประกอบด้วยสมาชิกจากเกิร์ลกรุ๊ปของตนเอง คอสมิกเกิลส์ และ วีกิมีกิ วงนี้ประกอบด้วยสี่สมาชิก: ยูจอง, โดยอน, เซอลา และลูดา พวกเขาปล่อยซิงเกิล "Strong" เมื่อวันที่ 1 มิถุนายน ค.ศ. 2018 พร้อมกับมิวสิกวิดีโอพร้อมกับมิวสิกวิดีโอ
ในปี ค.ศ. 2018 เธอได้รับเลือกเป็นสมาชิกของรายการวาไรตี้ "" ของ บริษัทกระจายเสียงและแพร่ภาพมุนฮวา ลูดาได้ปล่อยซิงเกิลเดี่ยวแรกของเธอ ชื่อว่า "Dreamland" ซึ่งเป็นส่วนหนึ่งของเพลงประกอบอย่างเป็นทางการของ "Dunia: Into a New World"
ในวันที่ 23 กันยายน ค.ศ. 2020 ได้ประกาศการก่อตั้งยูนิตย่อยใหม่ WJSN Chocome ที่มีสมาชิกคือ ลูดา, ดายอง, ซูบิน, และ ยอรึม พวกเขาได้ปล่อยอัลบั้มซิงเกิลเปิดตัว "Hmph!" และเพลงไตเติลในชื่อเดียวกันเมื่อวันที่ 7 ตุลาคม ค.ศ. 
ในวันที่ 19 กันยายน ค.ศ. 2022 สตาร์ชิปเอนเตอร์เทนเมนต์ ได้ประกาศว่าลูดาจะเดบิวต์การแสดงครั้งแรกในเว็บดราม่าเรื่อง "My 20th Twenty" ซึ่งออกฉายเมื่อวันที่ 21 เมษายน ค.ศ. 2023
ในวันที่ 3 มีนาคม ค.ศ. 2023 สตาร์ชิปเอนเตอร์เทนเมนต์ ได้ประกาศว่าลูดา
ในวันที่ 19 เมษายน ค.ศ.2023 ลูดาได้เซ็นสัญญาเอ็กซ์คลูซีฟกับ ไซดัสเอชคิว ในฐานะนักแสดงในฐานะนักแสดง
เหมียว

เหมียว เป็นเสียงร้องของแมว "เหมียว"อาจมีระดับเสียงสูงต่ำที่แตกต่างกันออกไป และเสียงที่ได้ยินอาจแตกต่างกันตั้งแต่เสียงพูดคุยจนถึงเสียงร้องเรียก เสียงพึมพำ และเสียงกระซิบ แมวตัวเต็มวัยไม่ค่อยร้องเหมียวกับแมวตัวอื่น ดังนั้นการที่แมวตัวเต็มวัยร้องเหมียวกับมนุษย์โดยทั่วไปแล้วถือว่าเป็นการขยายเวลาการร้องเหมียวของลูกแมวหลังการนำมาเป็นสัตว์เลี้ยงคือเป็นการเรียกร้องความสนใจ โดยปกติสัตว์จำพวกแมวสื่อสารกับตัวอื่นโดยการรับรู้กลิ่น แต่ในการสื่อสารกับมนุษย์มักใช้การส่งเสียงให้สัญญาณ เช่นมีเสียงจำเพาะที่บ่งบอกว่าต้องการออกไปข้างนอก
รายชื่อเสียงของสัตว์

คำบางคำในภาษาอังกฤษใช้แสดงถึงเสียงของสัตว์ ได้แก่เสียงร้องของสัตว์บางชนิด โดยเฉพาะเสียงที่สัตว์ใช้ในการสื่อสาร คำเหล่านี้สามารถใช้เป็นคำกริยาหรือคำอุทานได้นอกเหนือจากคำนาม หลายคำยังเป็นสัทพจน์โดยเฉพาะอีกด้วย
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอสองพี่น้อง, อำเภอบางปลาม้า, อำเภอเมืองสุพรรณบุรี (ยกเว้นตำบลตลิ่งชันและตำบลสนามคลี) และอำเภออู่ทอง (ยกเว้นตำบลบ้านโข้ง, ตำบลพลับพลาไชย, ตำบลดอนคา และตำบลหนองโอ่ง)
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอศรีประจันต์, อำเภอสามชุก, อำเภอเดิมบางนางบวช, อำเภอด่านช้าง, อำเภอหนองหญ้าไซ, อำเภอดอนเจดีย์, อำเภออู่ทอง (เฉพาะตำบลบ้านโข้ง, ตำบลพลับพลาไชย, ตำบลดอนคา และตำบลหนองโอ่ง) และอำเภอเมืองสุพรรณบุรี (เฉพาะตำบลตลิ่งชันและตำบลสนามคลี)
วัดโบสถ์ (จังหวัดราชบุรี)

วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเลือก อำเภอโพธาราม จังหวัดราชบุรี ตั้งอยู่บนเนื้อที่ 28 ไร่ 
วัดโบสถ์ บ้างก็เรียก วัดโบสถ์ข้าวโพดแปดแถว ตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2484 ประวัติวัดระบุว่าเริ่มสร้างตั้งแต่สมัยพระอธิการบุตตา โดยสร้างกุฏิและวางรากฐานอุโบสถตั้งแต่ พ.ศ. 2370 มีชาวบ้านรวม 3 หมู่บ้าน ร่วมกันทำบุญกุศลอยู่ที่วัด แต่เดิมชื่อว่า วัดบ้านเลือกเหนือ ซึ่งเป็นวัดคู่กับ วัดบ้านเลือกใต้ (วัดบ้านเลือก) ต่อมาหลวงปู่อินทร์ (พระครูประสาทสังวรกิจ) ได้สร้างอุโบสถขึ้นมาใหม่ เพื่อทำสังฆกรรมของพระภิกษุสงฆ์ในวัดบ้านเลือกเหนือ เนื่องจากอุโบสถใหม่มีความงดงามนัก คนจึงเรียกวัดนี้ว่า วัดโบสถ์งาม และกร่อนมา "วัดโบสถ์" มาจนถึงปัจจุบันนี้
วัดโบสถ์มีน้ำมนต์ศักดิ์สิทธิ์ ซึ่งสืบทอดเป็นตำนานมานับศตวรรษแล้ว โดยเฉพาะในเรื่องการสะเดาะเคราะห์ต่อชะตา วัดมีหอวัฒนธรรมลาวเวียงที่รวบรวมหนังสือต่าง ๆ รวมไปถึงภูมิปัญญาท้องถิ่น
อัตสึโกะ ทานากะ

อัตสึโกะ ทานากะ (; โรมาจิ: "Tanaka Atsuko", 14 พฤศจิกายน ค.ศ. 1962 – 20 สิงหาคม ค.ศ. 2024) เป็นนักพากย์และผู้บรรยายหญิงชาวญี่ปุ่น สังกัดมาอุสึโปรโมชัน (ชื่อในอดีต เอซากิโปรดักชัน) 
ในวันที่ 20 สิงหาคม ค.ศ. 2024 อัตสึโกะเสียชีวิตเนื่องจากกำลังต่อสู้กับอาการป่วยที่ไม่อาจเปิดเผยได้ในปีที่ผ่านมา
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
ลักษยะ เสน

ลักษยะ เสน (เกิดวันที่ 16 สิงหาคม ค.ศ. 2001) เป็นนักแบดมินตันชาวอินเดีย เขาเป็นอดีตเยาวชนมือหนึ่งของโลก โดยได้เหรียญทองในแบดมินตันเยาวชนชิงแชมป์เอเชีย 2018 สาขาชายเดี่ยว และโอลิมปิกเยาวชนฤดูร้อนสาขาทีมผสม เขาได้เหรียญทองแดงในแบดมินตันชิงแชมป์โลก 2021 และรองชนะเลิศในออลอิงแลนด์โอเพน 2022 เสนเข้าเป็นส่วนหนึ่งของทีมชาติอินเดียที่ชนะทอมัสคัพ 2022 และยังชนะเหรียญทองในกีฬาเครือจักรภพ 2022
ชีวิตส่วนตัว.
เสนเกิดที่ Rasyara Gaon ในอำเภออัลโมราของรัฐอุตตราขัณฑ์ โดยที่ ดี. เค. เสน พ่อของเขา เป็นผู้ฝึกสอนร่วมกับยู. วิมัล กุมาร ส่วนผู้ฝึกสอนด้านการปรับตัวของเสนคือแพดดี อัปตัน
สฺวี่ เหวินฉี

สฺวี่ เหวินฉี (เกิดวันที่ 28 กันยายน ค.ศ. 1997) เป็นนักแบดมินตันชาวไต้หวัน โดยเริ่มเล่นตอนอายุ 9 ขวบและเปิดตัวในมัลดีฟส์อินเตอร์แนชนัล 2013 โดยเข้าร่วมแบดมินตันทีมชาติจีนไทเปใน ค.ศ. 2014 เธอชนะการแข่งขันระดับประเทศ 2 สมัย และได้เหรียญทองในการแข่งขันระดับประเทศ
ทริกช็อต (ตัวละคร)

ทริกช็อต  หรือ บัก ชิสเซิล์ม  เป็นตัวร้ายที่มีพลังพิเศษในจักรวาลมาร์เวลคอมิกส์ เขาปรากฏตัวครั้งแรกใน"โซโลอเวนเจอร์ส" เล่ม 1 (ฉบับธันวาคม ค.ศ. 1987) รวมทั้งได้รับการสร้างสรรค์โดยทอม เดอฟัลโก และมาร์ก ไบรต์ ซึ่งบทนำของทริกช็อตเป็นการย้อนกลับไปสู่ต้นกำเนิดของฮอว์กอาย โดยอธิบายว่าตัวละครนี้กลายมาเป็นนักธนูผู้มีความสามารถได้อย่างไร
ประวัติการตีพิมพ์.
ทริกช็อตได้ปรากฏตัวในฐานะทั้งศัตรูและพันธมิตรของฮอว์กอายใน"โซโลอเวนเจอร์ส" เล่ม 1 ถึง 5 (ค.ศ. 1987), "อเวนเจอร์สสปอตไลต์" เล่ม 23 ถึง 25 (ค.ศ. 1989), "ฮอว์กอาย" ฉบับที่ 2 เล่ม 1 ถึง 4 (ค.ศ. 1994), "ฮอว์กอาย" ฉบับที่ 3 เล่ม 2, 3 และ 5 (ค.ศ. 2004) รวมถึง"" เล่ม 1 (ค.ศ. 2011) นอกจากนี้ ทริกช็อตยังปรากฏในบทบาทรองใน"กัปตันอเมริกา" เล่ม 411 ถึง 414 (ค.ศ. 1993)
ประวัติตัวละคร.
บัก ชิสเซิล์ม เป็นสมาชิกของคาร์สันคาร์นิวัลออฟแทรเวลลิงวันเดอส์ โดยชิสเซิล์มได้ใช้ชื่อทริกช็อตในการแสดงยิงธนู ซึ่งเป็นหนึ่งในกิจกรรมเด่นของงานคาร์นิวัล เขายังเป็นนักต้มตุ๋นตัวยงที่มีปัญหาเรื่องการดื่มเหล้า และฌัก ดูเกน ซึ่งเป็นสมาชิกคู่แข่งของงานคาร์นิวัลดังกล่าว ได้ชนะเงินจำนวนมากจากชิสเซิล์มจากการเล่นโป๊กเกอร์ ซึ่งดูเกนตกลงที่จะลืมเรื่องหนี้สินหากชิสเซิล์มตกลงที่จะสอนลูกศิษย์ตัวน้อยของเขาให้ใช้ธนูและลูกศร (ในความพยายามที่จะเพิ่มความตื่นเต้นใหม่ให้แก่การแสดงซอดส์แมนที่ล้มเหลวของดูเกน) ชิสเซิล์มจึงรับชายหนุ่มชื่อคลินต์ บาร์ตัน ไว้ภายใต้การดูแลและสอนศิลปะการยิงธนูให้แก่เขา ต่อมา คลินต์วัยหนุ่มก็ได้ค้นพบว่าดูเกนกำลังขโมยเงินจากคนจ่ายเงินของงานคาร์นิวัล เขาพยายามที่จะส่งพี่เลี้้ยงของเขาสู่ฝ่ายกฎหมาย แต่ดูเกนก็สามารถจับเขาไว้ก่อนที่เขาจะทำได้ ซึ่งในขณะที่ดูเกนกำลังจะทำให้คลินต์เงียบไป ชิสเซิล์ม (และบาร์นีย์ ผู้เป็นพี่ชายของคลินต์) ได้ช่วยเด็กชายคนนั้นไว้และตกลงที่จะเป็นพี่เลี้้ยงคนใหม่ของเขา
ในภายหลัง ชิสเซิล์มพยายามโน้มน้าวให้คลินต์ช่วยเขาปล้นคฤหาสน์ของอาชญากรผู้มั่งคั่ง โดยระหว่างการปล้นดังกล่าว คลินต์ได้ยิงธนูใส่เจ้าหน้าที่รักษาความปลอดภัยคนหนึ่ง แล้วในไม่ช้าเขาก็ได้พบว่าเจ้าหน้าที่รักษาความปลอดภัยที่ได้รับบาดเจ็บคือบาร์นีย์ ผู้เป็นพี่ชายของเขา คลินต์ปฏิเสธที่จะอยู่ห่างจากพี่ชายของเขา ซึ่งทำให้ชิสเซิล์มโกรธมาก เมื่อเห็นว่าการกระทำนี้เป็นการทรยศต่อตนเอง ชิสเซิล์มจึงยิงธนูไปที่ไหล่ของคลินต์ เขากล่าวว่าถ้าเขาเห็นคลินต์อีกครั้งเขาจะลงมือสังหาร กระทั่งชิสเซิล์มได้กลายเป็นทหารรับจ้างและตัวร้ายที่มีพลังพิเศษที่รู้จักกันในชื่อทริกช็อต
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
สาวหัวใจล้านเปอร์เซ็นต์

สาวหัวใจล้านเปอร์เซ็นต์  เป็นภาพยนตร์ญี่ปุ่นแนวดรามาปี 2008 เขียนบทและกำกับโดยยูกิ ทานาดะ ภาพยนตร์เรื่องนี้เป็นภาพยนตร์ที่ผสมผสานภาพยนตร์แนววัยรุ่นเข้ากับดรามาครอบครัวโดยเล่าเรื่องราวจากมุมมองของผู้หญิง เรื่องราวของซูซูโกะ ซาโตะ (ยู อาโออิ) หญิงสาววัย 21 ปี ที่เบื่อหน่ายกับชีวิตเดิม ๆ จึงตัดสินใจออกเดินทางเพื่อค้นหาความสุขและอิสระด้วยการเก็บเงินให้ได้ 1 ล้านเยนในแต่ละครั้ง แต่แล้วเธอก็ได้เรียนรู้ว่าความสุขที่แท้จริงนั้นอาจไม่ได้อยู่ที่สิ่งภายนอกเสมอไป
โดยทั่วไปแล้ว ภาพยนตร์ญี่ปุ่นมักจะไม่ค่อยมีตัวละครหญิงที่เป็นตัวนำ แต่หนังเรื่อง 'สาวหัวใจล้านเปอร์เซ็นต์' ได้พลิกบทบาทนี้ให้แตกต่างออกไปด้วยการสร้างตัวละครหญิงที่กล้าแสดงออกและมีความคิดเป็นของตัวเอง นี่เป็นหนึ่งในภาพยนตร์ที่ได้รับความนิยมสูงสุดของยูกิ ทานาดะ ที่นำเสนอมุมมองแบบคตินิยมสิทธิสตรีและมุ่งเน้นไปที่การนิยามบทบาททางเพศและพื้นที่ของผู้หญิงในอุตสาหกรรมภาพยนตร์ ด้วยงบประมาณที่ไม่มากนักและกลยุทธ์การโปรโมทที่ชาญฉลาด ทำให้ภาพยนตร์เรื่องนี้ประสบความสำเร็จและได้รับรางวัลมากมาย
สำหรับการฉายในไทย ฉายครั้งแรก 19 เมษายน 2022 โดย หอภาพยนตร์ (องค์การมหาชน) ที่โรงช้างแดง
เนื้อเรื่อง.
เรื่องราวของ ซูซูโกะ ซาโตะ หญิงสาววัย 21 ปี หลังจากที่จบการศึกษาจากวิทยาลัยชุมชน เธอไม่สามารถหางานประจำทำได้ จึงต้องทำงานพาร์ทไทม์ที่ร้านอาหาร เธออาศัยอยู่กับพ่อแม่และน้องชายที่กำลังเรียนอยู่ชั้นประถมศึกษาปีที่ 6 เธอรู้สึกไม่สบายใจ จากนั้น ริโกะ ซึ่งเป็นเพื่อนร่วมงานพาร์ทไทม์ของเธอแชร์อพาร์ทเมนต์ให้และเธอก็ตกลง แต่ก่อนจะย้ายเข้าอพาร์ตเมนต์ ซูซูโกะถึงกับต้องตกใจเมื่อริโกะบอกว่า ทาเคชิ ฮามาดะ แฟนหนุ่มของเธอจะย้ายเข้ามาอยู่รวมกันในห้องเดียวกัน ซูซูโกะย้ายเข้ามาอยู่ต่อจากทาเคชิ ซึ่งย้ายเข้ามาก่อนหน้าเล็กน้อย และรู้สึกประหลาดใจมากขึ้นเมื่อรู้ว่าริโกะเลิกกับทาเคชิแล้ว และซูซูโกะกับทาเคชิจะเป็นสองคนที่แชร์อพาร์ตเมนต์นี้
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนนทบุรีทั้งจังหวัด
ชเว ยุน-โซ

ชเว ยุน-โซ (เกาหลี: ; เกิดเมื่อวันที่ 29 พฤศจิกายน ค.ศ. 1984) เป็นนักแสดงชาวเกาหลีใต้ เธอมีชื่อเสียงจากการแสดงเป็นกู แฮ-จู ในซีรีส์ดราม่าประจำวัน "Unknown Woman"
ฟุตบอลถ้วยพระราชทานประเภท ก. ประจำปี 2547/48

ฟุตบอลถ้วยพระราชทาน ก ประจำปี พ.ศ. 2547-48 เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 71 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ สโมสรรองชนะเลิศฟุตบอลไทยลีก เมื่อฤดูกาลที่แล้วมาแข่งขัน โดยทำการแข่งขันที่ สนามกีฬากองทัพบก ในวันที่ 24 มกราคม 2549
ชิงชนะเลิศ.
กติกา
บีชคราฟท์ T-6

บีชคราฟท์ T-6 เท็กซันทู (Beechcraft T-6 Texan II) เป็นเครื่องบินเทอร์โบพร็อปแบบเครื่องยนต์เดี่ยว สร้างโดยบริษัทเท็กซ์ตรอนเอวิเอชันของสหรัฐ เป็นการพัฒนาต่อยอดจากเครื่องบิน Pilatus PC-9 ของประเทศสวิตเซอร์แลนด์ เพื่อส่งเข้าแข่งขันในโครงการจัดหาเครื่องบินฝึกของกองทัพอากาศสหรัฐในช่วงปี 1990 และได้รับการตั้งชื่อรุ่นตาม นอร์ทอเมริกัน T-6 เท็กซัน เพื่อเป็นเกียรติแก่เครื่องบินระดับตำนานรุ่นดังกล่าว นอกจากนี้ยังมีการพัฒนาให้เป็นเครื่องบินโจมตีเบา ชื่อว่า บีชคราฟท์ AT-6 วูล์ฟเวอรีน (Beechcraft AT-6 Wolverine) 
T-6A ถูกใช้งานโดยกองทัพอากาศสหรัฐในฐานะอากาศยานฝึกนักบินพื้นฐานและฝึกนายทหารระบบอำนวยการรบ ถูกใช้งานโดยกองทัพเรือสหรัฐและเหล่านาวิกโยธินสหรัฐในฐานะอากาศยานฝึกนักบินทหารเรือขั้นต้นและนายทหารการบินนาวีขั้นต้นและขั้นกลาง นอกจากนี้ ยังถูกใช้งานเป็นเครื่องบินฝึกพื้นฐานของกองทัพอากาศแคนาดา กองทัพอากาศกรีก และกองทัพอากาศอิสราเอล ขณะที่รุ่น T-6B ถูกใช้งานเป็นเครื่องบินฝึกของกองทัพอากาศเม็กซิโก กองทัพอากาศสหราชอาณาจักร กองทัพอากาศโมร็อกโก และกองทัพอากาศนิวซีแลนด์
กองทัพอากาศไทยมีการใช้งานเครื่องบินรุ่นนี้ในฐานะเครื่องบินฝึก (รหัสรุ่น T-6TH) และเป็นประเทศแรกที่ใช้งานในฐานะเครื่องบินโจมตีเบา (รหัสรุ่น AT-6TH) คู่แข่งโดยตรงของ AT-6 คือ เอ็มบราเออร์ EMB 314 ซูเปอร์ทูคาโน จากประเทศบราซิล
AT-6 วูล์ฟเวอรีน.
AT-6 วูล์ฟเวอรีน ถือกำเนิดขึ้นจากการต่อยอดเครื่องบินฝึกนักบินพื้นฐาน T-6 เท็กซันทู ที่ขึ้นชื่อเรื่องความทนทาน ใช้งานง่าย และมีต้นทุนดำเนินการต่ำ นักออกแบบตั้งใจนำจุดแข็งของ T-6 มาขยายขีดความสามารถให้กลายเป็น อากาศยานโจมตีเบา ที่เหมาะกับสนามรบยุคใหม่ วูล์ฟเวอรีนใช้เครื่องยนต์เทอร์โบพร็อพ PT6A-68D ให้กำลัง 1,600 แรงม้า (ซึ่งแรงกว่าเครื่องยนต์ใน T-6) ทำให้รองรับน้ำหนักบรรทุกอาวุธมากขึ้น มีอัตราเร่งและสมรรถนะในการไต่ระดับที่ดีกว่า รวมถึงเพิ่มความทนทานสำหรับภารกิจที่ต้องบินนานหรือในสภาพแวดล้อมร้อนและสูง
โครงสร้างและสมรรถนะลำตัวและปีกของวูล์ฟเวอรีนถูกเสริมความแข็งแรงเพื่อเพิ่มตำบลติดตั้งอาวุธใต้ปีกและลำตัว สามารถติดถังเชื้อเพลิงเสริมเพื่อเพิ่มระยะเวลาปฏิบัติการ และยังคงความสามารถการขึ้นลงทางวิ่งสั้นหรือพื้นผิวกึ่งทุรกันดารเหมือนต้นแบบ T-6 อีกด้านหนึ่ง ระบบภารกิจและห้องนักบิน วูล์ฟเวอรีนได้รับการปรับปรุงครั้งใหญ่ จากห้องนักบินที่รองรับเฉพาะการฝึกบิน มาเป็นห้องนักบินเต็มรูปแบบสำหรับภารกิจรบ มีระบบควบคุมอาวุธ คอมพิวเตอร์ภารกิจ และจอแสดงผลล้ำสมัย ติดตั้งกล้องระบบ EO/IR พร้อมตัวชี้เลเซอร์ที่ช่วยให้นักบินสามารถตรวจจับ ติดตาม และชี้เป้าได้ทั้งกลางวันและกลางคืน ข้อมูลยังสามารถส่งต่อแบบเรียลไทม์ไปยังหน่วยภาคพื้นผ่านระบบเดต้าลิงก์
วูล์ฟเวอรีนสามารถบรรทุกอาวุธได้หลากหลาย ตั้งแต่ จรวดนำวิถีเลเซอร์ 2.75 นิ้ว (APKWS) ระเบิดนำวิถีด้วยเลเซอร์หรือด้วย GPS ขนาด 250–500 ปอนด์ ไปจนถึงกระเปาะปืนกล .50 นิ้ว ทำให้รองรับภารกิจได้กว้าง ตั้งแต่ การสนับสนุนทางอากาศโดยใกล้ชิด (CAS), บินติดอาวุธตรวจการณ์ ไปจนถึง ปฏิบัติการต่อต้านก่อความไม่สงบ และการลาดตระเวนชายแดน
แนวร่วมประชาธิปไตยเพื่อการรวมชาติเกาหลี

แนวร่วมประชาธิปไตยเพื่อการรวมชาติเกาหลี  เป็นองค์กรที่ก่อตั้งขึ้นในเกาหลีเหนือเมื่อวันที่ 25 มิถุนายน 1949 โดยมีพรรคแรงงานเกาหลีเป็นแกนนำ ในตอนแรกถูกเรียกว่า แนวร่วมประชาธิปไตยแห่งปิตุภูมิ
แนวร่วมประชาธิปไตยเพื่อการรวมชาติเกาหลี เป็นองค์กรที่ก่อตั้งขึ้นเพื่อผลักดันให้เกาหลีเหนือและเกาหลีใต้กลับมารวมชาติกันอีกครั้ง องค์กรนี้เริ่มต้นด้วยการรวมตัวของพรรคการเมืองและองค์กรภาคสังคมจากทั้งสองเกาหลีจำนวน 72 แห่ง แต่เมื่อถึงเวลาที่ยุบองค์กร มีสมาชิกเหลือเพียง 24 แห่ง
ราซิงเกลิบเดอสทราซบูราลซัส

ราซิงเกลิบเดอสทราซบูราลซัส (แอลเซเชียน: "Füeßbàllmànnschàft Vu Stroßburri") หรือเรียกทั่วไปว่า แอร์เซ สทราซบูร์ หรือ ราซิงสทราซบูร์ เป็นสโมสรฟุตบอลระดับอาชีพของประเทศฝรั่งเศสที่ก่อตั้งขึ้นใน ค.ศ. 1906 ซึ่งตั้งอยู่ในสทราซบูร์ แคว้นอาลซัส โดยสโมสรนี้ได้รับสถานะอาชีพมาตั้งแต่ ค.ศ. 1933 และปัจจุบันแข่งอยู่ในลีกเอิงซึ่งเป็นลีกระดับสูงสุดของฟุตบอลในประเทศฝรั่งเศส นับตั้งแต่ชนะเลิศการแข่งลีกเดอ ฤดูกาล 2016–17 ซึ่งเกิดขึ้นหลังจากสโมสรถูกปรับลงมาอยู่ในเทียร์ห้าของฟุตบอลฝรั่งเศสเมื่อสิ้นสุดชอมปิโอนัตนาซิอองนาล ฤดูกาล 2010–11 หลังจากเข้าสู่กระบวนการชำระบัญชีทางการเงิน ทีมนี้ได้เปลี่ยนชื่อเป็นราซิงเกลิบเดอสทราซบูราลซัส โดยพวกเขาคว้าแชมป์ชอมปิโอนัตเดอฟร็องส์อามาเตอร์ในฤดูกาล 2012–13 และในที่สุดก็ได้เป็นแชมป์ชอมปิโอนัตนาซิอองนาลในฤดูกาล 2015–16 ส่วนสนามกีฬาเหย้าของสโมสรซึ่งเปิดดำเนินการมาตั้งแต่ ค.ศ. 1914 คือสตาดเดอลามีนูว์
สโมสรแห่งนี้เป็นหนึ่งในหกสโมสรที่สามารถคว้าแชมป์รายการใหญ่ของประเทศฝรั่งเศสได้ครบทั้งสามรายการ ได้แก่ ตำแหน่งชนะเลิศใน ค.ศ. 1979, กุปเดอฟร็องส์ใน ค.ศ. 1951, 1966 และ 2001 ตลอดจนกุปเดอลาลีกใน ค.ศ. 1964, 1997, 2005 และ 2019 นอกจากนี้ ทีมสทราซบูร์ยังเป็นหนึ่งในหกทีมที่ลงแข่งมากกว่า 2,000 เกมในลีกสูงสุดของฝรั่งเศส (ยาวนาน 56 ฤดูกาล) และเข้าร่วมการแข่งฟุตบอลยุโรป 52 นัดนับตั้งแต่ ค.ศ. 1961 อย่างไรก็ตาม แม้จะมีความสำเร็จเหล่านี้ แต่สโมสรแห่งนี้ก็ไม่เคยสามารถสร้างตัวเองให้เป็นหนึ่งในสโมสรชั้นนำของฝรั่งเศสได้เลย โดยประสบกับการตกชั้นอย่างน้อยหนึ่งครั้งในรอบทศวรรษนับตั้งแต่ต้นคริสต์ทศวรรษ 1950 ซึ่งสโมสรราซิงนี้ได้เปลี่ยนผู้จัดการทีมไปแล้ว 52 ครั้งในช่วง 75 ปีของการแข่งระดับอาชีพ โดยมักจะอยู่ภายใต้แรงกดดันจากแฟน ๆ
ชะตากรรมของสโมสรนี้ผูกพันกับประวัติศาสตร์ของแคว้นอาลซัสมาโดยตลอด และเช่นเดียวกับแคว้นดังกล่าว สโมสรราซิงได้เปลี่ยนสัญชาติมาแล้วสามครั้งและมีประวัติศาสตร์อันวุ่นวาย สโมสรดังกล่าวก่อตั้งขึ้นในบริเวณที่ในขณะนั้นเป็นส่วนหนึ่งของจักรวรรดิเยอรมัน โดยตั้งแต่แรกเริ่มนั้น สโมสรยืนกรานในรากฐานของชาวแอลเซเชียนและประชาชนทั่วไป ตรงกันข้ามกับสโมสรที่มีฐานอยู่ในสทราซบูร์เป็นครั้งแรก ซึ่งมาจากชนชั้นกลางที่เกิดในประเทศเยอรมนี เมื่อแคว้นอาลซัสได้กลับคืนสู่ประเทศฝรั่งเศสใน ค.ศ. 1919 สโมสรได้เปลี่ยนชื่อจาก "แอร์สเทอร์ เอ็ฟเซ น็อยดอล์ฟ" เป็น "ราซิงเกลิบเดอสทราซบูร์" ในปัจจุบัน โดยเลียนแบบสโมสรฟุตบอลราซิงเกลิบเดอฟร็องส์ของปีแยร์ เดอ กูแบร์แต็ง ซึ่งเป็นการให้สัญญาณที่ชัดเจนของการชอบประเทศฝรั่งเศส จากนั้น นักฟุตบอลทีมราซิงต้องเผชิญกับสงครามโลกครั้งที่สองเช่นเดียวกับชาวแอลเซเชียนส่วนใหญ่ โดยต้องอพยพออกไปใน ค.ศ. 1939, ถูกผนวกดินแดนใน ค.ศ. 1940 รวมทั้งพยายามหลีกเลี่ยงการแผลงเป็นนาซีและการรวมตัวกันในกองทัพแวร์มัคท์ระหว่าง ค.ศ. 1942 ถึง 1944 เมื่อแคว้นอาลซัสกลับฝรั่งเศสอย่างเป็นทางการ ตัวตนของทีมราซิงก็เปลี่ยนไปสู่แนวทางฌากอแบ็ง เช่น ชัยชนะอันน่าประทับใจในถ้วยรางวัลเมื่อ ค.ศ. 1951 และ 1966 ท่ามกลางข้อโต้แย้งระหว่างฝรั่งเศสกับแอลเซเชียน ซึ่งล่าสุด ทางสโมสรมีความกระตือรือร้นที่จะส่งเสริมอาชีพในยุโรปควบคู่ไปกับความสัมพันธ์อันแน่นแฟ้นในท้องถิ่น
มานูเอล อามาดอร์ เกร์เรโร

มานูเอล อามาดอร์ เกร์เรโร (30 มิถุนายน ค.ศ. 1833 – 2 พฤษภาคม ค.ศ. 1909) เป็นประธานาธิบดีปานามาคนแรกในวันที่ 20 กุมภาพันธ์ ค.ศ. 1904 ถึง 1 ตุลาคม ค.ศ. 1908 เขาเป็นสมาชิกพรรคอนุรักษ์นิยม
ชีวิตช่วงต้น.
มานูเอล อามาดอร์ เกร์เรโรเกิดเมื่อวันที่ 30 มิถุนายน ค.ศ. 1833 ที่ตูร์บาโก ภูมิภาคโบลิบาร์ สาธารณรัฐโคลอมเบีย จากมาริอา เมร์เซเดส เกร์เรโร กอร์โดบา กับโฮเซ มาริอา อามาดอร์ เลกีนา ข้อมูลในวัยเด็กถึงวัยรุ่นของเขามีน้อยมาก แต่มีข้อมูลว่าเขาเรียนเพื่อเป็นศัลยแพทย์และสำเร็จการศึกษาจากมหาวิทยาลัยเดมักดาเลนาเออิสต์โมใน ค.ศ. 1854
เสียชีวิต.
อามาดอร์ไม่ได้หาเสียงเลือกตั้งใน ค.ศ. 1908 และเกษียรตนเองจากชีวิตสาธารณะ เขาเสียชีวิตในวันที่ 2 พฤษภาคม ค.ศ. 1909 ที่ปานามาซิตี
อุบัติการณ์ซากูราดามง (ค.ศ. 1932)

อุบัติการณ์ซากูราดามงเป็นความพยายามลอบปลงพระชนม์ที่ล้มเหลวต่อจักรพรรดิฮิโรฮิโตะของญี่ปุ่นในวันที่ 8 มกราคม ค.ศ. 1932 ที่ประตูซากูราดามงที่โตเกียว จักรวรรดิญี่ปุ่น
การโจมตีนี้ดำเนินการโดยอี บง-ชัง นักเรียกร้องเอกราชเกาหลีที่เป็นสมาชิกองค์กรรักชาติเกาหลี อีโยนระเบิดมือใส่จักรพรรดิแต่กลับไม่ได้ระเบิดใส่พระองค์ อีจึงถูกจับกุม พิจารณาคดี ตัดสินโทษ และประหารชีวิตอย่างรวดเร็วในวันที่ 10 ตุลาคม ค.ศ. 1932 ปัจจุบันเขาเป็นที่จดจำในฐานะผู้พลีชีพในเกาหลีใต้ ซึ่งบางครั้งเรียกการโจมตีนี้เป็น วีรกรรมรักชาติของอี บง-ชัง (เกาหลี: )
หลังการโจมตีครั้งนี้ เจ้าหน้าที่ญี่ปุ่นเพิ่มการค้นหาคิม กูและสมาชิกคนอื่นในรัฐบาลชั่วคราวเกาหลีที่ให้ทุนสนับสนุนปฏิบัติการ
ภูมิหลัง.
เกาหลีเป็นอาณานิคมของจักรวรรดิญี่ปุ่นใน ค.ศ. 1910 ถึง 1945 ใน ค.ศ. 1919 เกิดการประท้วงต่อการปกครองของญี่ปุ่นทั่วเกาหลี ซึ่งกลายเป็นที่รู้จักในชื่อ ขบวนการ 1 มีนาคม หลังทางญี่ปุ่นปราบปรามการประท้วงอย่างรุนแรง ชาวเกาหลีจำนวนมากได้หลบหนีออกจากคาบสมุทรและยังคงต่อต้านญี่ปุ่นในต่างประเทศ รวมถึงสมาชิกรัฐบาลชั่วคราวแห่งสาธารณรัฐเกาหลี
ญี่ปุ่นเริ่มสร้างข้ออ้างเพื่อรุกรานแมนจูเรียทางตะวันออกเฉียงเหนือของจีนใน ค.ศ. 1931 ในเดือนกรกฎาคม ค.ศ. 1931 อุบัติการณ์ว่านเป่าชานสร้างแรงกระตุ้นเกี่ยวกับข้อพิพาทขนาดเล็กระหว่างชาวนาชาวจีนและเกาหลีเพื่อปลุกปั่นความรู้สึกต่อต้านชาวจีนในเกาหลีและญี่ปุ่น เหตุการณ์นี้นำไปสู่การปะทะกันอย่างรุนแรงระหว่างชาวเกาหลีและชาวจีนในประเทศของตน จากนั้นในวันที่ 18 กันยายน ค.ศ. 1931 จักรวรรดิญี่ปุ่นจัดฉากอุบัติการณ์หลิ่วเถียวหู (การระเบิดรางรถไฟแมนจู) และอุบัติการณ์มุกเดนที่เพิ่มความรู้สึกต่อต้านญี่ปุ่นในหมู่ชาวจีน
สิ่งสืบทอด.
รัฐบาลเกาหลียกย่องอีหลังเสียชีวิตด้วยเครื่องอิสริยาภรณ์กิตติคุณสำหรับการสร้างชาติใน ค.ศ. 1962 และแสตมป์ที่ระลึกใน ค.ศ. 1992 มีอนุสาวรีย์ของอีที่สวนฮโยชังในกรุงโซล ประเทศเกาหลีใต้
อัน ดู-ฮี

อัน ดู-ฮี (เกาหลี: ; 24 มีนาคม ค.ศ. 1917 – 23 ตุลาคม ค.ศ. 1996) หรือชื่ออื่นว่า อัน ดู-วี (เกาหลี: ) เป็นนายทหารยศร้อยโทชาวเกาหลีใต้ผู้ลงมือลอบสังหารคิม กู ผู้นำการต่อสู้เพื่อเอกราชของเกาหลีเมื่อวันที่ 26 มิถุนายน ค.ศ. 1949
อัน ดู-ฮีถูกระบุว่าก่อเหตุเพียงคนเดียว แต่มีบางกลุ่มสันนิษฐานว่าเขาอาจเป็นส่วนหนึ่งของแผนการที่ใหญ่กว่า อาจจะเป็นของ CIA
อันเสียชีวิตจากน้ำมือของผู้ที่ชื่นชมคิม กูในปี ค.ศ. 1996
ชีวิตช่วงต้น.
อัน ดู-ฮีเกิดเมื่อวันที่ 24 มีนาคม ค.ศ. 1917 ในเขต ริวเซ็นกุน, เฮอันโฮคุโด, เกาหลีภายใต้การปกครองของญี่ปุ่น
การสังหารคิม กู.
เมื่อวันที่ 26 มิถุนายน 1949 อันดูฮีได้ยิงคิมกู 4 นัด ทำให้คิมกูเสียชีวิต
อันถูกตัดสินลงโทษและรับโทษจำคุกตลอดชีวิต แต่หลังจากนั้นไม่นาน โทษของเขาถูกลดลงเป็น 15 ปีโดยประธานาธิบดีอี ซึง-มัน (Syngman Rhee) ซึ่งเพิ่งได้รับเลือกตั้งเข้ามา ในระหว่างการพิจารณาคดี อันยืนยันว่าเขาเป็นผู้รับผิดชอบการสังหารเพียงคนเดียว
เมื่อต้นสงครามเกาหลีในปี 1950 อันได้รับการปล่อยตัวจากคุกหลังจากที่รับโทษเพียงหนึ่งปีจากโทษ 15 ปี หลังจากได้รับการปล่อยตัว อันได้รับการคืนสถานะเป็นเจ้าหน้าที่ทหาร หลังจากการรับใช้ภายใต้การนำของรีในสงครามเกาหลี อันได้รับการปลดออกจากตำแหน่งในปี 1953 โดยได้ตำแหน่งพันเอก หลังจากที่อี ซึง-มันหนีออกจากเกาหลีในเหตุการณ์การปฏิวัติเดือนเมษายน อันก็หลบหนีและใช้ชีวิตภายใต้ชื่อปลอม
การสารภาพ.
เมื่อวันที่ 13 เมษายน 1992 หนังสือพิมพ์เกาหลี Dong-a Ilbo ได้เผยแพร่การสารภาพของอัน อันได้กล่าวว่าการสังหารคิมกูได้รับคำสั่งจาก คิม ชัง-รย็อง ซึ่งดำรงตำแหน่งหัวหน้าหน่วยความมั่นคงแห่งชาติภายใต้การบริหารของอี
การเสียชีวิตและมรดก.
หลังจากใช้ชีวิตเป็นผู้ลี้ภัยในประเทศบ้านเกิดหลายปี และไม่เคยรับโทษจำคุกที่เหลือ อัน ดู-ฮีก็ถูกฆาตกรรมโดยพัก กี-ซอ (Park Gi-seo)  คนขับรถบัสและผู้ชื่นชมคิม กู อาวุธที่ใช้ในการฆาตกรรมคือแท่งไม้ยาว 40 ซม. ที่มีประโยค "ไม้เท้าแห่งความยุติธรรม"  และ "การรวมประเทศ"  อันมีอายุ 79 ปีในขณะนั้น เขาถูกเผาและเถ้ากระดูกของเขาถูกโปรยลงในแม่น้ำฮัน พัก กี-ซอได้รับโทษจำคุก 3 ปีในข้อหาฆาตกรรม โดยอ้างว่า "แรงจูงใจในการก่ออาชญากรรมคือความโกรธแค้นของประชาชน" เขาได้รับการปล่อยตัวเมื่อวันที่ 30 กรกฎาคม ค.ศ. 1997นอกจากนี้ พัก ในวัย 70 ปีบริจาคแท่งไม้นี้ที่เปื้อนเลือดของ อัน บ้างเล็กน้อยให้แก่พิพิธภัณฑ์ประวัติศาสตร์อาณานิคมญี่ปุ่นในเกาหลี
ในปี ค.ศ. 2001 เอกสารทางทหารของสหรัฐฯ ที่ถูกเปิดเผยซึ่งมีอายุย้อนไปถึงปี 1949 เปิดเผยว่าอันเป็นผู้ให้ข้อมูลและต่อมาเป็นสายลับให้กับหน่วย U.S. Counter-Intelligence Corps (US CIC) ในเกาหลี เอกสารเหล่านั้นยังเปิดเผยด้วยว่าอันเป็นสมาชิกของกลุ่มชาตินิยมสุดโต่งที่รู้จักกันในชื่อ White Shirts Society
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด
ยู. วิมัล กุมาร

ยู. วิมัล กุมาร  เป็นอดีตนักแบดมินตันชาวอินเดีย โดยชนะการแข่งขันระดับประเทศสองปีติดต่อกันใน ค.ศ. 1988 ถึง 1989 เขายังดำรงตำแหน่งหัวหน้าผู้ฝึกสอนระดับชาติอินเดีย และยังเป็นผู้ร่วมก่อตั้ง ผู้อำนวยการ และหัวหน้าผู้ฝึกสอนของโรงเรียนสอนแบดมินตัน Prakash Padukone เขาได้รับรางวัลโทรณาจารย์ใน ค.ศ. 2019 เขาได้รับเหรียญทองแดงในแบดมินตันที่เอเชียนเกมส์ 1986 ประเภททีมชาย
มงคล กิมสูนจันทร์

มงคล กิมสูนจันทร์ (เกิด 27 พฤศจิกายน พ.ศ. 2492) อดีตสมาชิกสภาผู้แทนราษฎรกรุงเทพมหานคร 4 สมัย อดีตที่ปรึกษารองนายกรัฐมนตรี อดีตที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม และอดีตกรรมการบริหารพรรคพลังประชาชน
ประวัติ.
มงคล กิมสูญจันทร์ เกิดเมื่อวันที่ 27 พฤศจิกายน พ.ศ. 2492 สำเร็จการศึกษา วิศวกรรมศาสตรบัณฑิต สาขาวิศวกรรมโยธา จาก คณะวิศวกรรมศาสตร์ จุฬาลงกรณ์มหาวิทยาลัย สมรสกับ สลวยเลิศ กิมสูนจันทร์
งานการเมือง.
นายมงคล กิมสูนจันทร์ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชากรไทย ในพื้นที่กรุงเทพมหานครเขต 4 โดยเขาเป็นผู้สมัครจากพรรคประชากรไทยคนเดียวในเขตที่ได้รับเลือกตั้ง ในการเลือกตั้งครั้งถัดมา เขาได้รับเลือกเป็นสมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, กันยายน พ.ศ. 2535 และใน พ.ศ. 2538 มงคลลงสมัครสังกัดพรรคประชากรไทยเช่นเดิม แต่ไม่ได้รับเลือก ในการเลือกตั้งปี พ.ศ. 2539 เขาไม่ได้ลงสมัคร
ในเดือนพฤศจิกายน พ.ศ. 2535 มงคลได้รับเลือกจากที่ประชุมพรรคประชากรไทยให้ดำรงตำแหน่งรองเลขาธิการพรรค ต่อมาใน พ.ศ. 2539 เขาได้รับการแต่งตั้งให้ดำรงตำแหน่งที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม (ยิ่งพันธ์ มนะสิการ) มงคลลาออกจากพรรคประชากรไทยในวันที่ 7 กรกฎาคม พ.ศ. 2541 และเข้าร่วมกับพรรคไทยรักไทย เขาได้รับเลือกเป็นสมาชิกสภาผู้แทนราษฎรกรุงเทพมหานครอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 ภายหลังพรรคไทยรักไทยถูกยุบใน พ.ศ. 2550 เขาได้เข้าร่วมกับพรรคพลังประชาชน และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือก มงคลถูกถูกเพิกถอนสิทธิทางการเมืองเป็นเวลา 5 ปี เนื่องจากดำรงตำแหน่งกรรมการบริหารพรรคพลังประชาชนซึ่งถูกตัดสินยุบพรรค
มงคลลงสมัครรับเลือกตั้งเป็นสมาชิกวุฒิสภากรุงเทพมหานครในการเลือกตั้งสมาชิกวุฒิสภาไทยเป็นการทั่วไป พ.ศ. 2557 แต่ไม่ได้รับเลือก
ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม

การแข่งขัน ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม จะจัดขึ้นตั้งแต่เดือนสิงหาคม พ.ศ. 2567 ถึง กุมภาพันธ์ พ.ศ. 2568.
ทั้งหมด 12 ทีมจะเข้าแข่งขันในรอบแบ่งกลุ่มที่จะตัดสินหา 4 ที่ใน รอบแพ้คัดออก ของ ฟุตบอลชิงแชมป์สโมสรอาเซียน ฤดูกาล 2567–68.
การจับสลาก.
ที่การจับสลากเมื่อวันที่ 9 พฤษภาคม พ.ศ. 2567 ใน โฮจีมินห์ซิตี, ประเทศเวียดนาม, สิบสองทีมจะถูกจับสลากอยู่ในสองกลุ่มที่มีหกทีม. ทีมที่มาจากสมาคมเดียวกันจะไม่สามารถจัดอยู่ในกลุ่มเดียวกันได้. รอบแบ่งกลุ่มจะเป็นรูปแบบรอบเดียวแบบพบกันหมด, โดยสองทีมอันดับสูงสุดของแต่ละกลุ่มจะผ่านเข้าสู่รอบรองชนะเลิศ.
ตามกฎหมายของรัฐตรังกานู, ห้ามอนุญาตจัดงานในคืนวันพฤหัสบดี. ส่งผลให้, เตเร็งกานู เอฟซี และ กัวลาลัมเปอร์ซิตี เอฟซี ได้รับการจัดสรรไว้ล่วงหน้าในตำแหน่ง เอ2 และ บี2 ตามลำดับ, จึงไม่มีการแข่งขันใดๆ เกิดขึ้นใน เตเร็งกานู ในคืนวันพฤหัสบดี.
รูปแบบ.
รอบแบ่งกลุ่มจะเป็นรูปแบบรอบเดียวแบบพบกันหมด, โดยสองทีมอันดับสูงสุดของแต่ละกลุ่มจะผ่านเข้าสู่รอบรองชนะเลิศ.
ตารางการแข่งขัน.
ตารางการแข่งขันของรอบแบ่งกลุ่มเป็นไปดังนี้.
หมายเหตุ.
<templatestyles src="Reflist/styles.css" />